Βούτες Ηρακλείου

Οι Βούτες (επίσημο: αι Βούται) είναι προάστιο του Ηρακλείου και έδρα ομώνυμης Κοινότητος του Δήμου Ηρακλείου στην Περιφεριακή Ενότητα Ηρακλείου της Κρήτης. Ανήκε στην Επαρχία Μαλεβιζίου. Η θέση του είναι σε ύψωμα με θαυμάσια θέα προς το ανατολικό τμήμα της επαρχίας. Συνδέεται με το Ηράκλειο με ασφαλτόστρωτο δρόμο 12,9 χιλιομέτρων. Οι κάτοικοι ασχολούνται με την καλλιέργεια αμπελιών και με την ελαιοκομία. Στις Βούτες υπάρχουν 3 νηπιαγωγεία , 2 Δημοτικά σχολεία. Στην Πανεπιστημιούπολη Βουτών, βρίσκονται τα κτήρια της Σχολής Θετικών Επιστημών και της Ιατρικής Σχολής, καθώς και μία Βιβλιοθήκη του Πανεπιστημίου Κρήτης.

Κοινότητα Βουτών 
Εκτός από την έδρα της, η Κοινότητα Βουτών περιλαμβάνει και τον οικισμό Γιοφυράκια. Η απογραφή του 2011 αναφέρει:

 Βούται, αι (682)
 Γιοφυράκια, τα (618)

Συνολικά η κοινότητα έχει 1.300 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Χαράλαμπο Αλογδιανάκη.

Κοινοτάρχες Βουτών 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βουτών.

Ιστορικά στοιχεία
Από τις Βούτες καταγόταν ο αντάρτης και αγωνιστής της μάχης της κρήτης Γεώργιος Ορφανός.Από τις Βούτες καταγόταν επίσης ο Μαλεβιζιώτης αγωνιστής Γεώργιος Λιναρδάκης, ο οποίος υπήρξε και σύμβουλος στην Εθνική Συνέλευση κατά την Κρητική Επανάσταση του 1866, βοηθός επάρχου Μαλεβιζίου και διοικητής Σφακίων το 1881. Υπήρξε θέατρο συγκρούσεων Χριστιανών και Τούρκων κατά τους απελευθερωτικούς αγώνες των Κρητών. Κατά το σεισμό του 1856 καταστράφηκε εκ θεμελίων και βρήκαν το θάνατο 42 άνθρωποι.

Το χωριό αναφέρεται στις ενετικές απογραφές ως Vuttes με 230 κατοίκους. Το 1881 είχε μόνο 6 Τούρκους και 447 Χριστιανούς. Το τοπωνύμιο προέρχεται από το βούτης, που σημαίνει βουκόλος.

Πηγές
Το Ηράκλειο και ο Νομός του, έκδοση Νομαρχία Ηρακλείου.

Παραπομπές

Βουτ
Βουτ